**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 23.10.2023, ora 08.00 – 24.10.2023, ora 08.00**

1. ***SITUAŢIA HIDROMETEOROLOGICĂ***

**1. Situația și prognoza hidro pe râurile interioare şi Dunăre din 24.10.2023, ora 07.00**

**RÂURI**

**Debitele au fost în general staționare**, exceptând cursul superior al Prutului unde au fost în creștere prin propagare și cursurile inferioare ale Someșului și Mureșului unde au fost în scădere.

Nivelurile pe râuri la stațiile hidrometrice se situează sub **COTELE DE ATENȚIE.**

**Debitele vor fi în general staționare,** exceptând cursul superior al Prutului unde vor fi în scădere.

Nivelurile pe râuri la stațiile hidrometrice se vor situa sub **COTELE DE ATENȚIE**.

**DUNĂRE**

**Debitul** la intrarea în ţară (secţiunea Baziaş) în intervalul 23.10.2023 – 24.10.2023 **a fost în creştere,** având valoarea **de** **2100 m3/s**, sub media multianuală a lunii **octombrie (3850 m3/s).** În aval de Porţile de Fier debitele au fost în creștere pe sectorul Gruia – Corabia și relativ staționare pe sectorul Tr. Măgurele – Tulcea.

**Debitul la intrarea în ţară (secţiunea Baziaş) va fi staţionar (2100 m3/s).**

În aval de Porțile de Fier debitele vor fi în creştere uşoară pe sectorul Gruia – Giurgiu și relativ staționare pe sectorul Oltenița – Tulcea.

**2.** **Situația meteorologică în intervalul 23.10.2023, ora 09.00 – 24.10.2023, ora 06.00**

**ÎN ŢARĂ**

**Deși valorile termice diurne au continuat să scadă** în mare parte din țară față de zilele precedente, vremea s-a menținut caldă, chiar deosebit de caldă pentru această dată în sud și sud-est (abateri față de mediile multianuale de 5 până la 12 grade). Cerul a fost variabil, temporar cu înnorări ziua în zona montană și în sud-est unde doar izolat a plouat slab. Vântul a suflat slab și moderat, cu unele intensificări pe crestele montane. Temperaturile maxime s-au situat între 18 grade la Darabani, Toplița și Joseni și 29 de grade la Oltenița și Amzacea, iar la ora 6 se înregistrau

valori termice cuprinse între -1 grad la Miercurea Ciuc și 18 grade la Sulina și Constanța-dig. Izolat la începutul intervalului și noaptea s-a semnalat ceață în zonele depresionare.

**LA BUCUREŞTI**

**Vremea a fost în continuare predominant frumoasă,** iar valorile termice diurne, deși au continuat să scadă față de zilele precedente, s-au situat cu mult peste cele specifice acestei perioade (abateri de 9 grade față de normele climatologice). Cerul a fost variabil, cu unele înnorări în a doua parte a zilei, iar vântul a suflat slab până la moderat.

Temperatura maximă a fost de 26 de grade, iar la ora 6 se înregistrau 8 grade la Băneasa, 10 grade la Afumați și 11 grade la Filaret.

 **3. Prognoza meteorologică în intervalul 24.10.2023, ora 09.00 – 25.10.2023, ora 09.009**

**ÎN ŢARĂ**

**Vremea va fi în continuare mai caldă** decât în mod obișnuit în toată țara. Cerul va avea înnorări temporare și, mai ales în a doua parte a intervalului, va ploua în vestul, nordul și centrul țării și pe arii restrânse în rest. Vântul va sufla slab și moderat, cu unele intensificări în regiunile vestice, izolat în sud-est, dar mai ales pe crestele montane unde rafalele vor depăși 50...60 km/h. Temperaturile maxime se vor încadra în general între 19 și 26 de grade, iar cele minime între 7 și 17 grade, cu valori mai mici în depresiuni. Dimineața și noaptea, pe alocuri se va forma ceață.

**LA BUCUREŞTI**

**Vremea va fi caldă.** Cerul va fi variabil, mai mult senin dimineața, iar vântul va sufla slab până la moderat. Temperatura maximă va fi de 25...26 de grade, iar cea minimă de 11...13 grade, mai scăzută în zona periurbană spre 9 grade.

1. ***CALITATEA APELOR***
	1. **Pe fluviul Dunărea**

Nu au fost semnalate evenimente deosebite.

* 1. **Pe râurile interioare**

 **ABA Siret-Bacău informează despre o mortalitate pisicicolă, înregistrată în data de 23.10.2023, pe râul Bistriţa, jud. Bacău, în zona amonte de confluenţa cu râul Siret.** La fata locului s-a deplasat o echipa formata din reprezentantii ABA Siret (GRA+LCA).

**S-a contatat prezenta mortalităţii piscicole, zece peşti morţi dar şi numeroşi peşti care ieşeau la suprafaţă**, comportament specific unei concentraţii scăzute de oxigen. Au fost recoltate probe de apă pentru determinarea indicatorilor de calitatea apelor din patru puncte. În amonte se afla staţia de epurare ape uzate a mun Bacau, pentru care exista aviz favorabil pentru efectuare reparaţii şi derogare de la limitele maxime admise în perioada 17.10.2023-15.11.2023. A fost informat GNM Bacau. Se va reveni cu rezultatele analizelor.

* 1. **Pe Marea Neagră**

Nu au fost semnalate evenimente deosebite.

1. ***CALITATEA MEDIULUI***
2. **În domeniul aerului**

**Agenţia Naţională pentru Protecţia Mediului** informează că, din rezultatele analizelor efectuate în data de 20.10.2023, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

**Au fost înregistrate depăşiri ale valorii limită zilnice pentru indicatorul particule în suspensie la staţiile de monitoring automate a calităţii aerului din teritoriu, (Media zilnică de 50 µg/m3 pentru PM10** (pulberi în suspensie cu diametrul sub 10 microni), cu următoarele indicative:

* **B-25: loc. Sinteşti, jud. Ilfov, B-16: mun. Bucureşti, B-17: mun. Bucureşti, B-15: mun. Bucureşti, B-23: mun. Bucureşti, B-3: mun. Bucureşti, B-27: com. Afumaţi, jud. Ilfov, B-21: mun. Bucureşti, B-2: mun. Bucureşti, B-28: loc. Glina, jud. Ilfov.**
* **CV-1: Mun. Sfântu Gheorghe, jud. Covasna.**
* **CJ-3: Mun. Cluj Napoca, jud. Cluj.**

**Agenţia Naţională pentru Protecţia Mediului** informează că, din rezultatele analizelor efectuate în data de 21.10.2023, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

**Au fost înregistrate depăşiri ale valorii limită zilnice pentru indicatorul particule în suspensie la staţiile de monitoring automate a calităţii aerului din teritoriu, (Media zilnică de 50 µg/m3 pentru PM10** (pulberi în suspensie cu diametrul sub 10 microni), cu următoarele indicative:

* **B-25: loc. Sinteşti, jud. Ilfov, B-16: mun. Bucureşti, B-17: mun. Bucureşti, B-15: mun. Bucureşti, B-23: mun. Bucureşti, B-3: mun. Bucureşti, B-27: com. Afumaţi, jud. Ilfov, B-5: Mun. Bucureşti, B-21: mun. Bucureşti, B-2: mun. Bucureşti, B-28: loc. Glina, jud. Ilfov, B-4: Mun. Bucureşti, B-13: Mun. Bucureşti.**
* **IS-1, mobil: Mun. Iaşi, jud. Iaşi.**
* **CJ-3: Mun. Cluj Napoca, jud. Cluj.**

**Agenţia Naţională pentru Protecţia Mediului** informează că, din rezultatele analizelor efectuate în data de 22.10.2023, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

**Au fost înregistrate depăşiri ale valorii limită zilnice pentru indicatorul particule în suspensie la staţiile de monitoring automate a calităţii aerului din teritoriu, (Media zilnică de 50 µg/m3 pentru PM10** (pulberi în suspensie cu diametrul sub 10 microni), cu următoarele indicative:

* **B-25: loc. Sinteşti, jud. Ilfov, B-16: mun. Bucureşti, B-17: mun. Bucureşti, B-15: mun. Bucureşti, B-27: com. Afumaţi, jud. Ilfov, B-2: mun. Bucureşti.**
* **IS-1, mobil: Mun. Iaşi, jud. Iaşi.**

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

1. **În domeniul solului şi vegetaţiei:**

**Garda Forestieră Râmnicu Vâlcea** informează despre producerea unui incendiu de litieră, **izbucnit în data de 21.10.2023, ora 16:05, care a afectat 2 ha de litieră din zonă de câmpie, de foioase, aparţinând OS Drăgăneşti Olt, fond forestier privat, loc. Schitu, jud. Olt**. Incendiul a fost stins în aceeaşi dată, 21.10.2023, ora 17:30, de către personal silvic 1 persoană, 5 pompieri militari, 2 agenţi de poliţie şi 7 cetăţeni, cu o autospecială ISU cu apă. Cauza incendiului o constituie utilizarea focului deschis cu scopul arderilor agricole în vecinătatea fondului forestier, cu autor necunoscut.

**Garda Forestieră Ploieşti** informează despre producerea unui incendiu de litieră, **izbucnit în data de 20.10.2023, ora 15:00, care a afectat 0,02 ha de litieră din zonă de deal, de foioase, aparţinând OS Târgovişte, fond forestier public, loc. Ocniţa, jud. Dâmboviţa**. Incendiul a fost stins în aceeaşi dată, 20.10.2023, ora 15:20, de către personal silvic 1 persoană, 5 pompieri civili şi 3 cetăţeni, cu 2 autospeciale SVSU cu apă. Cauza incendiului o constituie utilizarea focului deschis cu scopul arderilor agricole în vecinătatea fondului forestier, cu autor necunoscut.

1. **În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 20.10.2023 – 23.10.2023 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

1. **În municipiul Bucureşti şi judeţul Ilfov**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**5. Probleme de Alimentări cu apă:**

**Administrația Bazinală de Apă Prut-Bârlad:**

 **Judeţul Botoşani:**

 - Se mentine situatia de restrictii in alimentarea cu apa pentru piscicultura la folosinta:

 - S.C. Pirania S.R.L. Botosani - pepiniera piscicola Havarna, prin reducerea debitelor la sursa r. Baseu - ac. Cal Alb corespunzator treptei a III-a de restrictii.

 - Se mentine Planul de restrictii in alimentarea cu apa - treapta a III-a, pentru A.N.I.F. Filiala Teritoriala Moldova Nord-U.A Botosani-Sistemul de irigatii Movileni-Havarna, sursa ac. Cal Alb - r. Baseu.

 **Judeţul Iaşi:**

- Se mentine situatia de restrictii in alimentarea cu apa pentru piscicultura la folosintele:

 \* S.C. Noralex S.R.L. Iasi, S.C. Piscicola S.R.L. Iasi si S.C. CC & PES S.R.L. Iasi prin reducerea debitelor la sursa r. Miletin – ac.Halceni corespunzator treptei I de aplicare a restrictiilor.

 \* SC ACVACOM SRL Iasi prin reducerea debitelor la sursa r. Gurguiata – ac.Plopi corespunzator treptei III de aplicare a restrictiilor.

 \* SC MIHPES SRL Iasi prin reducerea debitelor la sursa r. Valea Oii – ac.Sarca corespunzator treptei III de aplicare a restrictiilor.

 - Se aplica situatia de restrictii in alimentarea cu apa la folosinta:

 \* S.C. APAVITAL S.A.Iasi prin reducerea debitelor la sursa r. Bahlui – ac.Parcovaci corespunzator treptei II de aplicare a restrictiilor.

  **Judeţul Vaslui:**

 - Se mentin prevederile „Planului de restrictii si folosire a apei in perioade deficitare”, astfel:

 \* treapta III - ANIF Filiala Teritoriala de Imbunatatiri Funciare Vaslui-Amenajare de irigatii Manjesti, sursa acumularea Manjesti.

 \* treapta III - pentru S.C. AQUAVAS S.A. VASLUI – Sucursala Vaslui din acumularea Solesti.

**ABA Dobrogea-Litoral :**

* **Judeţul Constanţa :**

S-a instituit faza de atenționare/avertizare Incepand cu data de 25.07.2023, la folosințele care se alimentează cu apa din Dunăre, pe sectorul Dăeni – Măcin – Smârdan (debitul Fluviului Dunărea a atins valoarea de atenționare/avertizare astfel: în Secțiunea Smârdan s-a înregistrat un nivel de 142 cm, respectiv un debit de 275 mc/s) respectiv:

- în scop potabil: S.A.A.C. Dăeni, Comuna Smârdan.

- irigații: SC Tumult Grup SRL, SC Balta Star SRL, A.N.I.F. Tulcea - Amonte Ostrov, A.N.I.F. Tulcea - Amonte Dăeni – Ostrov - Peceneaga, SC Fraher Distribution SRL, Corcea Loredana I.I., Corcea Violeta I.I., SC Rai Verde SRL, A.N.I.F. Tulcea - Amonte Peceneaga -Turcoaia – Macin, A.N.I.F. Tulcea - Amonte 23 August – Măcin;

- piscicultură: S.C. Piscicola Macin (Am. Turcoaia).

- incepand cu data de 22.09.2023 s-a trecut la aplicarea fazei de atentionare/avertizare pentru sectorul 6.1 Chiciu-Vadu Oii si sectorul 6. Chiciu-Vadu Oii (amonte Chiciu).

- Incepand cu data de 17.10.2023 a fost instituita faza de atentionare/avertizare-perioada de iarna,pentru SNN CNE Cernavoda; iar, pe sectorul Chiciu - Cernavoda - Harsova (sector 6.2.), nivelul Dunarii a atins valoarea corespunzatoare treptei 1 de restrictii conform prevederilor Planului de restrictii si folosire a apelor in perioadele deficitare, pentru BH Dunare 2021-2025, conform situatiei transmise in data de 20.10.2023.

**- A.B.A. Buzău-Ialomiţa**

Pentru sectoarele fluviului Dunarea aferente ABA Buzau Ialomita:

Urmare a scaderii debitului fluviului Dunarea din ultima perioada, precum si a prognozei hidrologice a debitelor medii zilnice, incepand cu data de 22.09.2023 s-a trecut la aplicarea fazei de atentionare/avertizare pentru sectorul 6.1 Chiciu-Vadu Oii si sectorul 6. Chiciu-Vadu Oii (amonte Chiciu). Incepand cu data de 25.09.2023 s-a trecut la aplicarea fazei de atentionare/avertizare si pentru sectoarele: 4 Braila – Galati - PH Braila, 5.1 Vadu Oii – Braila - PH Vadu Oii si 5.2 Brat Macin – PH Smardan.

**-A.B.A. Jiu** informează că începând cu data de 17.05.2022 a fost oprită alimentarea cu apă a Barajului Valea de Peşti din Priza Câmpu lui Neag (Buta, **jud. Hunedoara**), pentru efectuarea lucrărilor de înlocuire a conductei Buta-Baraj.

 **DIRECȚIA COMUNICARE**